**ДО Г-н Адалберт Ферев Председател на ОбС – Доспат**

# П И Т А Н Е

**от**

**Владимир Делиев - общински съветник от група „Обединение за бъдещето на община Доспат“**

на основание Чл.16 ал.14 и чл.106 ал.2 от Правилника за организацията и дейността на Общински съвет – Доспат, неговите комисии и взаимодействието му с общинска администрация.

***Относно: прилагане и изпълнение на Правилника за организацията и дейността на Общински съвет – Доспат, неговите комисии и взаимодействието им с Общинската администрация (ПОДОСНКВОА) от председателя на Общински съвет – Доспат***
**Уважаеми г-н Председател**,
1. Във връзка с факта, че вече втора редовна сесия на Общински съвет – Доспат се провежда от 17:00 часа, моля да дадете отговор на следните въпроси:
 1.1. Има ли промяна в работното време, трудовите правоотношения на Председателя на Общински съвет – Доспат и ако има такава – от кога са те и какви са причините за тази промяна?
 1.2. Създадена ли е организация от Председателя за осъществяване на дейностите по чл. 16, ал. 1, т. 1, 2, 3, 4, 6, 7, 10, 14, 16 и 17 от ПОДОСНКВОА?
 1.3. При вече трайна практика редовните заседания на Общински съвет да се провеждат след 17:00 ч., осигурена ли е възможност за граждани да присъстват в сградата на Общинска администрация и има ли издадена заповед за това?
 1.4. Има ли ясен график за взаимодействие с населението от страна на председателя на Общински съвет, и ако има такъв, къде и как е оповестен за знанието на обществеността?

2. Във връзка с разглеждане на Докладна записка с вх. № ОбС-01-474/15.07.2025 г. относно: „Приемане на отчета за дейността на Общински съвет – Доспат и неговите комисии за периода 01.01.2025 г. – 30.06.2025 г.“, моля да получим отговор на следния въпрос:
 2.1. Има ли проекти и решения на ОбС – Доспат за периода 01.01.2024 г. – 30.06.2025 г., които не са обявявани съгласно чл. 93, ал. 1, ал. 2 и ал. 3 от ПОДОСНКВОА?

3. Моля да получим тълкувателно обяснение относно прилагането и изпълнението от Председателя на разпоредбите на чл. 21, ал. 2, ал. 3, ал. 6 и ал. 7 от ПОДОСНКВОА, като например:
 3.1. Как се определя възнаграждението на общинските съветници за участие в заседания на съвета и постоянните комисии към него, изчислявано като процент от средната брутна заплата в Общинската администрация?
 3.2. Как се определят санкциите за общинските съветници спрямо полагащото им се възнаграждение съгласно чл. 26, ал. 6 при преждевременно напускане на заседания (комисии и редовни сесии) на Общински съвет?

Моля отговорите на зададените от мен въпроси да ми бъдат предоставени в писмен вид.

Надявам се на бърз и ясен отговор, тъй като темата е от сериозен обществен интерес.

30.07.2025 г. С уважение:

